Mai mulți dezvoltatori imobiliari au fost siliți să plătească taxe de protecție.
Mai mulţi dezvoltatori imobiliari din Sectorul 1 al Capitalei au fost obligaţi să plătească taxă de protecţie unor persoane dintr-un grup infracţional organizat. Polițiștii au efectuat percheziții domiciliare.
Marţi, poliţişti ai Serviciului Grupuri Infracţionale Violente din cadrul Direcţiei Generale de Poliţie a Municipiului Bucureşti, împreună cu procurori din cadrul Direcţiei de Investigare a Infracţiunilor de Criminalitate Organizată şi Terorism – Structura Centrală au efectuat trei percheziţii domiciliare, în municipiul Bucureşti şi în judeţul Prahova.Acţiunea a avut loc în cadrul unui dosar penal în care se fac cercetări privind infracţiunile de constituire de grup infracţional organizat şi şantaj.Potrivit anchetatorilor, din cercetări s-a conturat presupunerea rezonabilă că persoanele bănuite ar fi constrâns dezvoltatori imobiliari care întreprind proiecte de edificare a unor imobile în sectorul 1, să le remită sume de bani drept taxă de protecţie.Mai multe persoane au fost duse la sediul D.I.I.C.O.T. – Structura centrală, pentru continuarea cercetărilor.